***KITÖLTÉSI ÚTMUTATÓ***

*az államháztartásról szóló 2011. évi CXCV. törvény 50. § (1) bekezdés c) és a nemzeti vagyonról szóló 2011. évi CXCVI. törvény 3. § (1) bekezdés 1. pontjának való megfelelésről szóló átláthatósági nyilatkozathoz*

Az államháztartásról szóló 2011. évi CXCV. törvény 41. § (6) bekezdése szerint *„Központi költségvetési kiadási előirányzatok terhére* ***olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.****” Az államháztartásról szóló törvény végrehajtásáról szóló* 368/2011. (XII. 31.) Korm. rendelet 50. § (1a) bekezdése alapján a visszterhes szerződésnek tartalmaznia kell ***a szervezet képviselőjének nyilatkozatát arra vonatkozóan, hogy átlátható szervezetnek minősül***.

Fentiek végrehajtása érdekében a „Nyilatkozat átláthatóságról” című iratot minden esetben az átláthatóságról nyilatkozó szerződő félnek kell kitöltenie. A nyilatkozat három részből (I. II. és III.) áll, a szerződő félnek csak a nyilatkozat rá vonatkozó részét kell kitöltenie.

1. **Törvény erejénél fogva átlátható szervezetek**

A nyilatkozatban felsorolt szervezetek által kitöltendő.

1. **Az I. pont alá nem tartozó jogi személyek vagy jogi személyiséggel nem rendelkező gazdálkodó szervezetek**

Az II./1 - II./3. pontban foglaltak a szerződő félre, a II./4. pont a szerződő fél jogi személy vagy jogi személyiséggel nem rendelkező gazdálkodó szervezet tulajdonosaira vonatkozik.

|  |
| --- |
| **II./1. pont** |

A II./1. pont bevezető bekezdésében a nyilatkozatot aláíró személy, valamint a szerződő fél neve és adatai kerülnek rögzítésre.

aa) A II./2. pontban rögzítettek alapján.

ab) Amennyiben az adóilletőség Magyarországon van, az „Európai Unió tagállamában” rész aláhúzását követően, az ország megnevezésénél Magyarországot kell beírni.

ac) Amennyiben a székhely Magyarországon található, úgy az ac) pont – és ez által a II./ 3. pont – nem releváns, ezt kitöltetlenül kell hagyni.

ad) Az ad) pont a szerződő fél nem természetes személy tulajdonosaira vonatkozik, az erre vonatkozó nyilatkozatot a II/4. pontban kell megtenni.

|  |
| --- |
| **II./2. pont** |

A pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja alapján kell megjelölni a szerződő fél **természetes személy tényleges tulajdonosát, tulajdonosait.**

A hivatkozott jogszabály szerint ***tényleges tulajdonos****:*

*„ra) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Polgári Törvénykönyvről szóló 2013. évi V. törvény (a továbbiakban: Ptk.) 8:2. § (4) bekezdésében meghatározott módon- közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,*

*rb) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (4) bekezdésében meghatározott - meghatározó befolyással rendelkezik,*

*rc) az a természetes személy, akinek megbízásából valamely ügyleti megbízást végrehajtanak,*

*re) az ra)-rb) alpontokban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője;”*

A Polgári Törvénykönyvről szóló 2013. évi V. törvény (a továbbiakban: Ptk.) 8:2. § szerint a **befolyás:**

*„(1) Többségi befolyás az olyan kapcsolat, amelynek révén természetes személy vagy jogi személy (befolyással rendelkező) egy jogi személyben a szavazatok több mint felével vagy meghatározó befolyással rendelkezik.*

*(2) A befolyással rendelkező akkor rendelkezik egy jogi személyben meghatározó befolyással, ha annak tagja vagy részvényese, és*

*a) jogosult e jogi személy vezető tisztségviselői vagy felügyelőbizottsága tagjai többségének megválasztására, illetve visszahívására; vagy*

*b) a jogi személy más tagjai, illetve részvényesei a befolyással rendelkezővel kötött megállapodás alapján a befolyással rendelkezővel azonos tartalommal szavaznak, vagy a befolyással rendelkezőn keresztül gyakorolják szavazati jogukat, feltéve, hogy együtt a szavazatok több mint felével rendelkeznek.*

*(3) A többségi befolyás akkor is fennáll, ha a befolyással rendelkező számára az (1)-(2) bekezdés szerinti jogosultságok közvetett befolyás útján biztosítottak.*

*(4) Közvetett befolyással rendelkezik a jogi személyben az, aki a jogi személyben szavazati joggal rendelkező más jogi személyben (köztes jogi személy) befolyással bír. A közvetett befolyás mértéke a köztes jogi személy befolyásának olyan hányada, amilyen mértékű befolyással a befolyással rendelkező a köztes jogi személyben rendelkezik. Ha a befolyással rendelkező a szavazatok felét meghaladó mértékű befolyással rendelkezik a köztes jogi személyben, akkor a köztes jogi személynek a jogi személyben fennálló befolyását teljes egészében a befolyással rendelkező közvetett befolyásaként kell figyelembe venni.*

*(5) A közeli hozzátartozók közvetlen és közvetett tulajdoni részesedését vagy szavazati jogát egybe kell számítani.”*

A táblázatban azt a természetes személyt kell feltüntetni, aki legalább 25%-os részesedéssel, befolyással, vagy a Ptk. szerinti meghatározó befolyással rendelkezik, vagy akinek megbízásából valamely ügyleti megbízást végrehajtanak, vagy – ha ez nem jelölhető meg – a vezető tisztségviselőt kérjük beírni.

A táblázatban szereplő „Részesedés mértéke %-ban” oszlopban a tulajdoni hányad, a szavazati jog vagy a befolyás mértékére vonatkozó adatot kérjük megadni.

|  |
| --- |
| **II./3. pont** |

Amennyiben a szerződő félnek Magyarország területén van székhelye, kérjük, ezt a pontot hagyja kitöltetlenül.

Ebben a pontban foglaltak abban az esetben kitöltendőek, ha a szerződő fél nem magyarországi székhelyű.

Az ***ellenőrzött külföldi társaság*** fogalma a társasági adóról és az osztalékadóról szóló 1996. évi LXXXI. törvény 4. § 11. pontja szerint**:**

*„ellenőrzött külföldi társaság: az a külföldi személy, illetve az üzletvezetés helye alapján külföldi illetőségű (a továbbiakban együtt: külföldi társaság), amelyben a külföldi társaság adóéve napjainak többségében a személyi jövedelemadóról szóló törvény szerint belföldi illetőségű tényleges tulajdonos (a továbbiakban: részesedéssel rendelkező) van, valamint az a külföldi társaság, amelynek az adóévben elért bevételei többségében magyarországi forrásból származnak, bármely esetben akkor, ha a külföldi társaság által az adóévre fizetett (fizetendő), adóvisszatérítéssel csökkentett társasági adónak megfelelő adó és az adóalap [csoportos adóalanyiság esetén a csoportszinten fizetett (fizetendő) adóvisszatérítéssel csökkentett adó és az adóalap] százalékban kifejezett hányadosa nem éri el a 10 százalékot vagy a külföldi társaság nulla vagy negatív adóalap miatt nem fizet társasági adónak megfelelő adót, bár eredménye pozitív;* ***nem kell e rendelkezést alkalmazni, ha a külföldi társaság székhelye, illetősége az Európai Unió tagállamában, az OECD tagállamában vagy olyan államban van, amellyel Magyarországnak hatályos egyezménye van a kettős adóztatás elkerülésére és amely államban valódi gazdasági jelenléttel bír****, azzal, hogy*

*a) valódi gazdasági jelenlétnek minősül a külföldi társaság és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenység, ha az ebből származó bevételük eléri az összes bevételük legalább 50 százalékát;*

*b) befektetői tevékenységnek minősül a tulajdoni részesedést jelentő tartós befektetés, a hitelviszonyt megtestesítő értékpapír megszerzése, tartása és elidegenítése, valamint az adott államban az értékpapírokra, befektetési szolgáltatásokra vonatkozó jogszabályok által szabályozott, illetve a pénzügyi szolgáltatási, befektetési szolgáltatási tevékenység felügyeletét ellátó hatóság által felügyelt, illetve engedélyezett alap, társaság vagy egyéb szervezet, továbbá az adott állam illetékes hatóságának engedélyével rendelkező alapkezelő által kezelt, ugyanazon országban alapított vagy bejegyzett alap, társaság vagy egyéb szervezet befektetése, illetve tevékenysége;*

*c)nulla vagy negatív eredmény és adóalap esetén a külföldi állam által jogszabályban előírt társasági adónak megfelelő adó mértékének (amennyiben a külföldi állam az adóalap összegétől függően több társasági adónak megfelelő adómértéket alkalmaz, akkor a legkisebb mértéknek) kell elérnie a 10 százalékot;*

*d) a külföldi társaság adóéve alatt a részesedéssel rendelkező adóévének utolsó napján vagy napjáig lezárult utolsó adóévet kell érteni;*

*e) e rendelkezéseket önállóan alkalmazni kell a külföldi társaság székhelyétől, illetőségétől eltérő államban lévő telephelyére is;*

*f) e rendelkezés alkalmazásában tényleges tulajdonosnak minősül az a magánszemély, aki a külföldi társaságban közvetlenül vagy közvetve a szavazati jogok vagy a tulajdoni hányad legalább tíz százalékával vagy - a Polgári Törvénykönyv (a továbbiakban: Ptk.) rendelkezéseinek megfelelő alkalmazásával - meghatározó befolyással rendelkezik;*

*g) nem minősül ellenőrzött külföldi társaságnak a külföldi társaság, amelyben az adóév első napján már legalább öt éve elismert tőzsdén jegyzett személy vagy kapcsolt vállalkozása az adóév minden napján legalább 25 százalékos részesedéssel rendelkezik;*

*h) e rendelkezésben foglaltakat - az f) pont szerinti tényleges tulajdonosi jogállás közvetett fennállásának kivételével - az adózó köteles bizonyítani;”*

Amennyiben a fentiek alapján külföldi ellenőrzött társaságnak minősül a szerződő fél, kérjük a táblázatot értelemszerűen kitölteni.

|  |
| --- |
| **II./4. pont** |

Ez a pont a szerződő fél azon tulajdonosait érinti, amelyek nem természetes személyek. Minden olyan szervezetet fel kell tüntetni, amely közvetlenül vagy közvetve, de több mint 25%-os tulajdonnal, szavazati joggal vagy befolyással bír a szerződő fél szervezetben.

A II./4.1. pontban szereplő táblázatban azokat a szervezeteket kérjük rögzíteni, akik közvetve vagy közvetlenül több mint 25%-os tulajdonnal, szavazati joggal vagy befolyással bírnak a szerződő fél szervezetben.

A II./4.2. pontban szereplő táblázatban a II./4.1. pontban feltüntetett gazdálkodó szervezetek tényleges tulajdonosainak adatait kell megadni a II/2. pontban rögzítettek szerint.

A II./4.3. pont abban az esetben kitöltendő, ha a II./4.1. pontban feltüntetett gazdálkodó szervezet nem magyarországi székhelyű, az adatokat a II./ 3. pontban rögzítettek szerint kérjük kitölteni.

1. **Civil szervezetek, vízitársulatok**

A III. pontban a civil szervezeteknek és vízitársulatoknak kell nyilatkozniuk a II. pont szerinti elvek mentén.

|  |
| --- |
| **III./1. pont** |

Az 1. pont első bekezdésében a nyilatkozatot aláíró személy, valamint a szerződő fél neve és adatai kerülnek rögzítésre.

a) A táblázatban a szerződő fél vezető tisztségviselőit, illetve a vezető tisztségviselők természetes személyazonosító adatait kérjük feltüntetni.

b) Az itt szereplő táblázatban kérjük megadni azokat a szervezeteket, ahol a szerződő fél vagy a szerződő fél vezető tisztségviselői 25 %-ot meghaladó tulajdoni részesedéssel rendelkeznek.

|  |
| --- |
| **III./2. pont** |

A pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja alapján kell megjelölni a III./1. b) pontban feltüntetett szervezet(ek)természetes személy tényleges tulajdonosát, tulajdonosait, a II./ 2. pontnál leírtaknak megfelelően.

|  |
| --- |
| **III./3. pont** |

Amennyiben a III./1. b) pontban feltüntetett szervezet(ek)székhelye külföldön van, kérjük ezt a pontot a II/3. pontban leírtak szerint kitölteni. Ha III./1. b) pont szerinti szervezet(ek)székhelye Magyarországon van, kérjük, ezt a pontot hagyja kitöltetlenül.

|  |
| --- |
| **III./4. pont** |

Ebben a pontban a III./1. b) pont szerinti szervezetazon tulajdonosairól kell nyilatkozni, amelyek nem természetes személyek. Minden olyan szervezetet fel kell tüntetni, amely közvetlenül vagy közvetve, de több mint 25%-os tulajdonnal, szavazati joggal vagy befolyással bír a III./1. b) pont szerinti szervezetben. A részesedés mértéke oszlopban értelemszerűen az itt megjelölt szervezetnek a III./1. b) pont szerinti szervezetben fennálló részesedését kell megadni.